b'\n_START_ARTICLE_\nVichy\n_START_SECTION_\nGeografija\n_START_PARAGRAPH_\nVichy le\xc5\xbei v pokrajini Bourbonnais ob reki Allier, 54 km ju\xc5\xbeno od sredi\xc5\xa1\xc4\x8da departmaja Moulinsa. V mestu in okolici se nahaja ve\xc4\x8d toplic, posledica nekdanje vulkanske aktivnosti Centralnega masiva, ki le\xc5\xbei ju\xc5\xbeno od Vichyja.\n_START_SECTION_\nZgodovina\n_START_PARAGRAPH_\nPrvo naselbino so ustanovili rimski legionarji leta 52 pred na\xc5\xa1im \xc5\xa1tetjem po porazu proti Vercingetorixu v bitki pri Gergoviji. Konec 3. stoletja se naselbina prvi\xc4\x8d omenja kot Vipiacus, v tem \xc4\x8dasu je njeno ozemlje podvr\xc5\xbeeno ve\xc4\x8dji administrativni reorganizaciji rimskega cesarja Dioklecijana.'